آمریکا پرزیدنتی دونالد ترامپا وئرگی قاچاقچی‌لیغی اتهامی.
اولکه'نین اؤنده گلن قزئته'لریندن نیویورک تایمز، باشقان دونالد ترامپین1990‌لی ایل'لرده شوپهه'لی وئرگی ایستراتژیلرینه قاریشدیغینی و عایله'سینین میلیون‌لارجا دو‌لار وئرگی قاچیرماسینا یاردیم ائتدیگینی ایره‌لی سوردو.
نیویورک تایمز، ترامپین آتاسی فرئد ترامپین کئچمیش موشاویرلری و ایشچی‌لری ایله موصاحیبه‌لر ائده'رک حاضیرلادیغی بیر آراشدیرما یاییب.
آراشدیرما سیراسیندا نیویورک تایمز، همچینین، بانک حساب‌لاری، مالیه نظارت و حساب‌لاری دا داخیل ترامپ عائله‌سینه مخصوص یوز مین صحیفه‌دن آرتیق سندی ایله تانیش اولوب.
آراشدیرما‌لار نتیجه‌سینده، دونالد ترامپین، آتاسی‌نین میلیون‌لارلا قانون‌سوز وئرگی گذشتی آلماسینا کؤمک ائتدیگی ایره‌لی سورولدو.
خبرده، ترامپین، آتاسی‌نین داشینمازلاریندان قالان ارث اوچون وئرگی اؤدممک آدینا قارداش‌لاری ایله ساختا بیر شیرکت قوردوغو و بئله‌لیکله ده میلیون‌لارلا دو‌لاری ساخلادیق‌لاری ادعا ائدیلیب.
آتا ترامپین اوشاق‌لارینا 1 میلیارد دو‌لاردان چوخ میراث قویدوغو و بونون اوچون اؤدنیلمه‌سی لازیم اولان وئرگی میقداری‌نین 550 میلیون دو‌لار اولدوغو بیل‌دیریلن خبرده، بونا باخمایا‌راق ترامپ قارداش‌لارین بو مبلغین یالنیز 52.2 میلیون دو‌لارینی اؤددیگینی بیلدیریب.
نیویورک تایمز، دونالد ترامپین آتاسی‌نین آتاسین‌دان قالان داشینمازلاری دگری‌نین آلتیندا گؤستره‌رک اؤزو و قارداش‌لاری‌نین داها آز وئرگی اؤددیگینی ادعا ائدیب.
آمریکا وئرگی دایره‌سی‌نین ایسه همین ایستراتژی‌لره چوخ آز اعتراض وئردیگی قئید اولونوب.
باشقان ترامپین اوشاقلیغین‌دان بری عائله ارثین‌دن 413 میلیون دو‌لار دگرینده پای آلدیغی قئید اولونوب کی، آنجاق ترامپ، پرزیدنت‌لیک کامپانیاسی مدتینده اؤز شیرکتینی اؤز یاراتدیغینی و عائله‌سین‌دن چوخ آز پول آلدیغینی ایره‌لی ده سورموشئو. ترامپ، 2016دا یئریتدیگی سئچیمیم کامپانیاسی پروسه'سینده وئرگی بیاننامه‌لرینی وئرمگی رد ائتمیش و تنقیدلرین هدفینده یئر آلمیشدی.
باشقان ترامپ، نیویورک تایمزین سوال‌لارینی جاواب‌سیز بوراخارکن، وکیلی چارلز ژ. هاردر قزئته وئردیگی یازی‌لی آچیقلامادا، وئرگی قاچیرما ادعا‌لارینی رد ائده‌رک،
ترامپ، عائله‌سی‌نین ایستیفاده ائتدیگی وئرگی ایستراتژی‌لرینه هئچ قاریشماییب." ساوونماسینی ائدیب.
دونالد ترامپین قارداشی روبرت ترامپ دا، آتاسی‌نین و آناسی‌نین وفاتی‌نین آردین‌دان بوتون وئرگی‌لرین اؤدندیگینی ایفاده ائتدی.
نیویورک وئرگی ایداره‌سی ایسه، نیویورک تایمزین ادعا‌لاری‌نین آراشدیریلدیغینی آچیقلاییب.
ABC News -ه گؤره، نیویورک وئرگی ایداره‌سی، ترامپین وئرگی قاچاقچی‌لیغی یولو ایله عائله‌سینه میلیون‌لارلا دو‌لار قازانج الده ائتدیگی ادعا‌لارینی نظردن کئچیریر.
کانالا آچیقلاما ائدن نیویورک وئرگی ایداره‌سی مسئول‌لاری، "وئرگی ایداره‌سی سوروشدورمانین بوتون موناسیب یول‌لارینی فعال بیر شکیلده گئدیر." ایفاده‌سینی ایستیفاده ائتدی.
